Пак ще завали снегът
Пъстрите килими есента
ще сбере от светлите поляни.
И снегът над мъртвите листа
ще запада тихичко и нежно.
Над къщята рошавите врани
ще разтърсват черна перушина,
и ще шепнат по стрехите снежни
с вятъра, присвити до комина.
Аз ще бъда радостен и весел
и ще гледам сутрин през стъклата
как снегът се сипе над стрехата,
как лудува вятърът понесъл
лекичко снежинките над двора.
Дядо Мраз, накичен и усмихнат,
ще надникне весел през стобора...
А снегът ще пада все тъй тихо.

Стихотворения на Александър Вутимски